No ja siis eile õhtul kella 20 paiku helises uksekell. Meil, naabril ja seega arvatavasti ka kõikidel  teistel. Meie teeme välisukse põhimõtteliselt vaid siis lahti, kui ise kedagi ootame või teame, et postiljon kõlistab. Ülejäänud naabrid vist avavad suvalistele (mis minu arust teeb välisukse lukustamise suht mõttetuks), aga eile õhtul mitte keegi ei avanud. Helistati veel mitu korda ja siis läks välisuksele tagumine lahti. Ikka kohe brutaalselt. Me olime siin väga imestunud, aga valmidus avada selle tõttu muidugi ei tõusnud. Kunagi siis kostusid meie kõrvu sõnad: "Siis peame politsei kutsuma." ja selle peale  Meha siis vajutas välisukse avamise nuppu. Hääl trepikojas: "Vaatame kõigepealt postikasti." Meie: ???